Priedas Nr. 1
PATVIRTINTA
Priėmimo ir integracijos agentūros
direktoriaus 2026 m. birželio   d.
įsakymu Nr. VK-
 
 PRIĖMIMO IR INTEGRACIJOS AGENTŪROS
PROJEKTO „PRIĖMIMO SISTEMOS STIPRINIMAS“ NR. PMIF-1.06-V-02
MOBILIOS KOMANDOS KOORDINATORIAUS 
PAREIGYBĖS APRAŠYMAS

I SKYRIUS
PAREIGYBĖ

[bookmark: _GoBack]1. Priėmimo ir integracijos agentūros (toliau – Agentūra) projekto „Priėmimo sistemos stiprinimas“ Nr. PMIF-1.06-V-02 mobilios komandos koordinatoriaus, darbuotojo (toliau – Projekto mobilios komandos koordinatorius), dirbančio pagal darbo sutartį, pareigybė priskiriama specialistų pareigybių grupei.
2. Pareigybės lygis – A2.
[bookmark: _Hlk28337868]3. Projekto mobilios komandos koordinatoriaus pareigybė reikalinga užtikrinti projekto, finansuojamo iš Europos Sąjungos Prieglobsčio, migracijos ir integracijos fondo, veiklų sėkmingą įgyvendinimą.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Projekto mobilios komandos koordinatorius turi atitikti šiuos specialius reikalavimus:
4.1. turėti ne žemesnį kaip aukštąjį koleginį socialinių mokslų studijų srities teisės krypties išsilavinimą su profesinio bakalauro kvalifikaciniu laipsniu ar jam lygiavertę aukštojo mokslo kvalifikaciją;
4.2. mokėti valdyti informaciją: ją kaupti, sisteminti, analizuoti, apibendrinti, rengti išvadas bei pasiūlymus, sklandžiai dėstyti mintis raštu ir žodžiu;
4.3. sugebėti savarankiškai rinktis darbo metodus, savarankiškai planuoti savo veiklą, ieškoti, analizuoti, sisteminti, apibendrinti teisinę, mokslinę ir kitą informaciją, naudotis šiuolaikinėmis informacijos paieškos, perdavimo ir darbo su informacija priemonėmis;
4.4.  išmanyti dokumentų rengimo taisykles, gebėti taikyti praktiškai; 
[bookmark: _Hlk28346645]4.5. mokėti dirbti Microsoft Office programiniu paketu. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Projekto mobilios komandos koordinatorius pagal poreikį vyksta į Vilniaus, Ruklos ir Pabradės priėmimo centrus ar kitus Agentūros nuolatinius ar laikinus padalinius ir ten atlieka šias funkcijas:
5.1. teikia informaciją apgyvendintiems laikino apgyvendinimo vietose Agentūroje ar kitoje gyvenamojoje vietoje užsieniečiams bei sulaikytiems užsieniečiams apie UTPĮ numatytais atvejais jiems priklausančios valstybės garantuojamos teisinės pagalbos teikimo sąlygas;
5.2. teikia konsultacijas apgyvendintiems laikino apgyvendinimo vietose Agentūroje ar kitoje gyvenamojoje vietoje užsieniečiams bei sulaikytiems užsieniečiams pirminės valstybės garantuojamos teisinės pagalbos apimtyje;
5.3. rengia valstybės ir savivaldybių institucijoms ir įstaigoms raštus, kai užsienietis ar jo teisėtas atstovas negali jo parengti savarankiškai;
5.4. dalyvauja ir atstovauja užsieniečiui valstybės ir savivaldybių institucijoms atliekant su užsieniečiu jų kompetencijai priskirtus veiksmus;
5.5. organizuoja, koordinuoja ir prižiūri antrinės teisinės pagalbos paslaugų teikimą užsieniečiams;
5.6. kontroliuoja teikiamų paslaugų kokybę;
5.7. planuoja teisinės pagalbos teikimo paslaugų poreikį ir išlaidas;
5.8. rengia ir teikia ataskaitas apie suteiktas paslaugas ir jų kokybę; 
5.9. tarpininkauja su nevyriausybinėmis organizacijomis, organizuoja ir koordinuoja teisines konsultacijas ir susitikimus su teisininkais;
5.10. direktoriaus pavedimu dalyvauja užsieniečių amžiaus nustatymo komisijos veikloje;
5.11. teikia metodinę pagalbą kitiems Agentūros darbuotojams dėl paslaugų planavimo, poreikio, teikimo; 
5.12. rengia ir pildo reikalingus dokumentus, susijusius su teisine pagalba užsieniečiams;
5.13. laikosi konfidencialumo principo vykdant profesinę veiklą; vykdo asmens duomenų apsaugą;
5.14. pagal kompetenciją vykdo kitus teisėtus Agentūros direktoriaus ir tiesioginio vadovo pavedimus. 

